อธิบายเกี่ยวกับความหมายของดัชนี S&P 500 และดัชนี Nasdaq 100 ฉบับคนที่ไม่ใช่นักลงทุน
"ความหมายของดัชนี S&P 500 และดัชนี Nasdaq 100 ตามที่เราเข้าใจนะ S&P 500 เป็นดัชนีที่ขึ้นกับประเทศอเมริกา เป็นดัชนีที่ค่อนข้างใหญ่ที่สุดของประเทศเลย ถ้าให้ 100% ดัชนีนี้คือกินรวบไปเกือบๆ 70% เลย
ส่วนดัชนี Nasdaq 100 ก็มาจากอเมริกาเหมือนกัน เพียงแต่ว่าไม่ได้ใหญ่เท่า S&P 500 น่าจะเป็นรองเลยแหละ"

บทเรียนจากการอธิบายนี้

ดัชนี S&P 500 คืออะไร?
S&P 500 เป็นดัชนีตลาดหุ้นสหรัฐฯ ที่จัดทำขึ้นโดย Standard & Poor เริ่มใช้มาตั้งแต่ปี 1957 ประกอบด้วยหุ้นขนาดใหญ่ 500 แห่งของสหรัฐฯ ซึ่งรวมมาจากทั้งบริษัทที่จดทะเบียนในตลาดหุ้น NYSE และตลาดหุ้น Nasdaq เกณฑ์การพิจารณาหุ้นเข้าดัชนี S&P 500 จะคำนวณจากมูลค่าหลักทรัพย์ตามราคาตลาด (Market Cap.) ตลอดจนสภาพคล่องการซื้อขาย และสัดส่วนการลงทุนของรายย่อย (Free Float) เป็นต้น  ทั้งนี้ หุ้นใน S&P 500 คิดเป็นกว่า 80% ของมูลค่าตลาดหุ้นในสหรัฐฯ ทั้งหมด และกระจายอยู่ในอุตสาหกรรมที่หลากหลาย ทำให้ถูกมองว่าเป็นดัชนีที่สะท้อนภาพรวมตลาดและเศรษฐกิจของสหรัฐฯ ได้ดีที่สุด

ดัชนี Nasdaq 100 คืออะไร?
Nasdaq 100 เป็นดัชนีตลาดหุ้นที่จัดทำขึ้นโดยตลาด Nasdaq เริ่มใช้มาตั้งแต่ปี 1985 ประกอบด้วยบริษัทในสหรัฐฯ และบริษัทต่างประเทศที่จดทะเบียนซื้อขายในตลาด Nasdaq ที่มีมูลค่าตลาดสูงสุด 100 แห่ง ความน่าสนใจของ Nasdaq 100 คือการเป็นตัวแทนของหุ้นเทคโนโลยี และเต็มไปด้วยหุ้นที่มีการเติบโตสูง หลายบริษัทเคยเป็นหุ้นขนาดเล็กมาก่อน แต่เมื่อกาลเวลาผ่านไป ก็ได้เติบใหญ่กลายเป็นหุ้นชั้นนำของโลกในวันนี้ ทั้งนี้ หุ้นใน Nasdaq 100 จะอยู่ในกลุ่มเทคโนโลยีมากที่สุด รองลงมาจะเป็นบริการ ค้าปลีก สุขภาพ และอุตสาหกรรม โดยจะไม่มีการนำบริษัทในกลุ่มสถาบันการเงินเข้ามาคำนวณในดัชนี
เทคโนโลยีทางการเงิน & การเงินดิจิทัล,การวิเคราะห์ทางการเงิน & เศรษฐศาสตร์การเงิน,ตลาดการเงิน & ผลิตภัณฑ์และบริการทางการเงิน